**Трећи јавни позив за додјелу стипендија за размјену студената у оквиру ЕРАЗМУС + програма**

Универзитет у Бањој Луци је партнер са Универзитетом у Гранади, Шпанија у оквиру ЕРАЗМУС+ програма Европске комисије, који има за циљ интернационализацију универзитета, подржавајући размјене студената и особља.

Тренутно су на располагању три (3) стипендије за студенте Универзитета у Бањој Луци и то:

1. ДВИЈЕ СТИПЕНДИЈЕ за студенте у трајању од **6 мјесеци**;

2. ЈЕДНА СТИПЕНДИЈА за студенте у трајању од **5 мјесеци**.

Наведене стипендије се односе на први и трећи циклус студија свих студијских програма. Све стипендије искључују могућност стицања академског звања или степена на гостујућем универзитету.

Овим путем позивамо све заинтересоване да се пријаве на јавни позив за додјелу стипендија за размјену студената.

Позив је отворен до **27. новембра 2016. године**. Размјену је могуће реализовати у љетном семестру 2017. године.

Кандидати су уз пријаву обавезни доставити:

1. Приједлог Уговора о учењу (студенти првог циклуса)

2. Приједлог наставе/истраживања/рада којим се утврђују обавезе кандидата у размјени потписан од стране ментора са институције слања, институције пријема и студента (студенти трећег циклуса)

3. Препис оцјена

4. Дипломе првог и другог циклуса (студенти трећег циклуса)

5. Биографија и библиографија

6. Цертификат о позанавању језика (Шпанског и/или енглеског зависно од студијског програма и у складу са захтјевима Универзитета у Гранади, више о томе на ликновима:

1.<http://internacional.ugr.es/pages/promocion_ling/tablasdecertificadosaceptadosporlaugr_5122011>

2. http://www.clmgranada.

com/html/c\_espanol/ing/examenes/examen\_acreditacion/examen\_acreditacion.htm

3.http://internacional.ugr.es/pages/promocion\_ling/tablasdecertificadosaceptadosporlaugr\_5122011)

7. Остала значајна документација (писмо препоруке, цертификати, потврде,...)

Пријаве се достављају техничком секретару Економског факултета Универзитета у Бањој Луци г-ђи Бранки Станковић. Адреса Економског факултета је Мајке Југовића 4.

Комисија ће у року од 15 дана по затварању јавног позива донијети одлуку. Информације и документи везани за јавни позив ће бити објављене на интернет страницама Економског факултета УБЛ и Универзитета у Бањој Луци.